Oficialusis leidinys L 333 , 20/12/2003 p. 0034 - 0036



Komisijos reglamentas (EB) Nr. 2246/2003 2003 m. gruodžio 19 d. dėl pagalbos teikimo privačiam kiaulienos saugojimui specialių sąlygų EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1], ypač į jo 4 straipsnio 6 dalį ir 5 straipsnio 4 dalį, kadangi: (1) Jeigu Bendrijos reprezentatyviose rinkose vidutinė kiaulių skerdenų kaina yra mažesnė kaip 103 % bazinės kainos ir tikėtina, kad ji išliks žemiau to lygio, gali būti imamasi intervencinių priemonių kiaulienos rinkoje, (2) Rinkos kainos nukrito žemiau to lygio ir, atsižvelgiant į sezonines ir ciklines tendencijas, ši padėtis gali išlikti. (3) Turi būti imtasi intervencinių priemonių. Šios priemonės gali apsiriboti pagalbos teikimu privačiam kiaulienos saugojimui pagal 1990 m. lapkričio 27 d. Reglamentą (EEB) Nr. 3444/90, nustatantį išsamias pagalbos teikimo privačiam kiaulienos saugojimui taisykles [2]. (4) Pagal 1975 m. spalio 29 d. Tarybos reglamento (EEB) Nr. 2763/75, nustatančio bendrąsias pagalbos teikimo privačiam kiaulienos saugojimui taisykles [3], 3 straipsnį, Komisija gali nuspręsti sumažinti arba pratęsti saugojimo laikotarpį. Turėtų būti nustatyti pagalbos už konkrečius saugojimo laikotarpius dydžiai, taip pat dydžiai, kurie turėtų būti pridedami ar atimami, jei Komisija priimtų tokį sprendimą. (5) Siekiant palengvinti administracinį ir kontrolės darbą, susijusį su sutarčių sudarymu, turėtų būti nustatyti mažiausi kiekiai. (6) Nustatytas užstato dydis turėtų būti toks, kad užtikrintų saugotojų sutartinių įsipareigojimų vykdymą. (7) Šiame reglamente numatytos priemonės atitinka Kiaulienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Nuo 2003 m. gruodžio 22 d. pagal Reglamentą (EEB) Nr. 3444/90 gali būti pateikiamos paraiškos dėl pagalbos privačiam kiaulienos saugojimui. Produktų, už kuriuos gali būti mokama pagalba, sąrašas ir atitinkamos sumos pateikiamos šio reglamento priede. 2. Jeigu Komisija pratęstų arba sutrumpintų saugojimo laikotarpį, pagalbos suma atitinkamai koreguojama. Mėnesiniai ir dieniniai priedai ir atskaitymai nurodyti priedo 6 ir 7 skiltyse. 2 straipsnis Mažiausi kiekvieno produkto kiekiai, dėl kurių sudaroma sutartis, yra šie: a) 10 tonų iškaulinėtų produktų atveju; b) 15 tonų kitų produktų atveju. 3 straipsnis Užstatas yra 20 % priede nustatytų pagalbos sumų. 4 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 19 d. Komisijos vardu Franz Fischler Komisijos narys [1] OL L 282, 1975 11 1, p. 1. Reglamentas su paskutiniais pakeitimais, padarytais Reglamentu (EB) Nr. 1365/2000 (OL L 156, 2003 6 29, p. 5). [2] OL L 333, 1990 11 30, p. 22. Reglamentas su paskutiniais pakeitimais, padarytais Reglamentu (EB) Nr. 851/2003 (OL L 123, 2003 5 17, p. 7). [3] OL L 282, 1975 11 1, p. 19. -------------------------------------------------- PRIEDAS KN kodas | Produktai, už kuriuos suteikiama pagalba | Pagalbos suma už saugojimo laikotarpį | Priedas arba atskaitymas | 3 mėnesiai | 4 mėnesiai | 5 mėnesiai | Per mėnesį | Per dieną | 1 | 1 | 2 | 3 | 4 | 5 | 6 | 7 | ex0203 | Naminių kiaulių mėsa, šviežia arba atšaldyta: | | | | | | ex02031110 | Skerdenų pusės be priešakinės kojos, uodegos, inksto, plonosios diafragmos ir nugarkaulio smegenų | 278 | 315 | 352 | 37 | 1,24 | ex02031211 | Kumpiai | 337 | 379 | 421 | 42 | 1,41 | ex02031219 | Mentės | 337 | 379 | 421 | 42 | 1,41 | ex02031911 | Priekinės nuokartos | 337 | 379 | 421 | 42 | 1,41 | ex02031913 | Nugarinės, su kakline arba be kaklinės, arba atskirtos kaklinės, nugarinės su filė arba be filė | 337 | 379 | 421 | 42 | 1,41 | ex02031915 | Papilvės, sveikos arba supjaustytos stačiakampiais gabalais | 164 | 197 | 230 | 33 | 1,09 | ex02031955 | Papilvės, sveikos arba supjaustytos stačiakampiais gabalais, be odos ir šonkaulių | 164 | 197 | 230 | 33 | 1,09 | ex02031955 | Kojos, mentės, priekinės nuokartos, nugarinės, su kakline arba be kaklinės, arba atskirtos kaklinės, nugarinės su filė arba be filė, iškaulinėtos | 337 | 379 | 421 | 42 | 1,41 | ex02031955 | Gabalai, atitinkantys "vidurines dalis", su oda ar riebalais arba be jų, iškaulinėti | 255 | 290 | 325 | 35 | 1,17 | --------------------------------------------------